b'\n_START_ARTICLE_\nBorut Gomba\xc4\x8d\n_START_SECTION_\n\xc5\xbdivljenje\n_START_PARAGRAPH_\nGomba\xc4\x8d je po poklicu in izobrazbi knji\xc5\xbeni\xc4\x8dar. Med letoma 1990 in 1992 je bil samostojni kulturni delavec, od leta 1992 pa je zaposlen v Univerzitetni knji\xc5\xbenici v Mariboru. Je eden od pobudnikov in organizatorjev Slovenskih dnevov knjige v Mariboru (Ko te napi\xc5\xa1e knjiga) in dobitnik \xc5\xa1tevilnih nagrad (Glazerjeve listine (2006), nagrade za vrhunske dose\xc5\xbeke na podro\xc4\x8dju literature Mestne ob\xc4\x8dine Maribor ...).\n_START_SECTION_\nDelo\n_START_PARAGRAPH_\nPi\xc5\xa1e kratke zgodbe, pravljice, pesmi, besedila za songe, radijske in lutkovne igre ...\n_START_SECTION_\nPriznanja in nagrade\n_START_PARAGRAPH_\nNjegove pravljice so bile ve\xc4\x8dkrat nagrajene na nate\xc4\x8dajih Radia Slovenija, lutkovna igra Kdo je navil rumeno budilko pa na slovenskem lutkovnem festivalu Klemen\xc4\x8di\xc4\x8devi dnevi._NEWLINE_Zbirka desetih pravljic Velike o\xc4\x8di male budilke je avtorju prinesla dve nominaciji za najpomembnej\xc5\xa1i nagradi na podro\xc4\x8dju mladinske knji\xc5\xbeevnosti na Slovenskem, in sicer nominacijo za desetnico (nagrado podeljuje mladinska sekcija pri Dru\xc5\xa1tvu slovenskih pisateljev) in ve\xc4\x8dernico (vseslovenska nagrada za izvirno leposlovje).'